আলোচ্য সংবাদটিতে প্রধানমন্ত্রীর ব্যক্তিগত নিরাপত্তায় নিয়োজিত সেনাবাহিনীর বিশেষ ইউনিটকে হত্যা চেষ্টায় জড়িয়ে ফেলা হয়েছে। এটা অত্যন্ত বিপদজনক ব্যাপার।এই খবর খোদ প্রধানমন্ত্রীর ব্যক্তিগত নিরাপত্তায় নিয়োজিত সেনা সদস্যদের মধ্যে পারষ্পরিক অবিশ্বাস, সন্দেহ তৈরি করতে পারে। সেনাবাহিনী সম্পর্কেও জনমনে প্রশ্ন ওঠা স্বাভাবিক। ধারনা করা যায়, যারা এই খবরটির জন্ম দিয়েছেন এবং প্রচার করেছেন- তাদের গভীর কোনো ষড়যন্ত্রমূলক পরিকল্পনা নিয়েই কাজটি করেছে।